

ROMÂNIA
CONSILIUL  LOCAL  AL  MUNICIPIUL UI TIMIŞOARA                 APROBAT                    
DIRECŢIA DE EVIDENŢĂ A PERSOANELOR                                     PRIMAR                         
BIROUL JURIDIC RESURSE UMANE INFORMATICĂ                       NICOLAE  ROBU
 Nr.121030/12.11.2013                                                  
R E F E R A T
Privind propunerea de modificare  a Statului de Funcţii , Organigramei şi a Regulamentului de Organizare şi Funcţionare  la Direcţia de Evidenţă a Persoanelor Timişoara.

         Prin   Hotărârea C.L.M.T. nr.5/2012 s-a aprobat Statul de Funcţii, Organigrama şi R.O.F. la Direcţia de Evidenţă a Persoanelor Timişoara iar prin Hotărârea nr.156/23.10.2012 s-a aprobat modificarea Anexei 1 (Statul de Funcţii ) la H.C.L.M.T. nr.5/2012  - urmare a promovării în clasă a unor funcţionari publici.   
        Prin adresa nr.121031/18.10.2013 am solicitat conform dispoziţiilor instituite de alin.(1 ) al art.107 din Lg.188/99 – privind Statutul Funcţionarilor Publici (rep. -2 ) Avizul Agenţiei Naţionale a Funcţionarilor Publici - pentru următoarele modificări în structura noastră organizatorică, respectiv  :
      1. Reorganizarea Biroului Juridic Resurse Umane Informatică prin constituirea Compartimentului Informatică având în componenţă 2 funcţii publice de consilier 1 gr. principal şi 1 gr.superior ; Mutarea definitivă a două posturi funcţii publice - consilier (1 gr. principal şi 1 gr. superior) de la Serviciul Financiar Administrativ – Compartimentul Buget Contabilitate la Biroul Juridic Resurse Umane  care va deveni Biroul Juridic, Resurse Umane, Comunicare. 
        Mutarea definitivă a celor două posturi de consilier de la Serviciul Financiar Administrativ se întemeiază pe dispoziţiile instituite de alin.(2) lit.”a” al art.91 din Lg. nr.188/99 privind Statutul Funcţionarilor publici ( rep. 2) - fiind determinată de :
· obligativitatea respectării şi  îndeplinirii cerinţelor prevăzute de O.M.F.P. nr.946/2005 – privind standardul de control managerial intern de separare a atribuţiilor şi realizării activităţii de gestionare a salarizării în condiţii optime (postul de consilier gr.superior) ;
· asigurarea accesului cetăţeanului la  informaţiile de interes public conform prevederilor reglementate de dispoziţiile  Lg nr. 544/2001 privind liberul acces la informatiile de interes public, dezvoltarea sistemului de consiliere şi orientare spre cetăţeni, relaţionarea instituţiei cu mass-media,etc.. (postul de consilier gr.principal).
2. Modificarea funcţiei publice de referent cls.III gr. superior (funcţie publică vacantă ) din cadrul Serviciului Stare Civilă în consilier cls. I gradul  asistent, întrucât majoritatea funcţiilor existente sunt de cls. I – Studii superioare .
       Raportat la cele de mai sus, propunem aprobarea modificării Statului de Funcţii,  Organigramei şi a Regulamentului de Organizare şi Funcţionare la Direcţia de Evidenţă a Persoanelor Timişoara conform Anexelor ataşate prezentului referat.    
       Ataşăm prezentului Referat :
- Proiect de Hotărâre ;
- Statul de Funcţii – Anexa 1 ;
- Organigrama – Anexa 2 ;
- Regulamentul de Organizare şi Funcţionare – Anexa 3 ;
- Avizul nr.39957/2013 al Agenţiei Naţionale a Funcţionarilor Publici ;  
- H.C.L.M.T.nr.156/2012 – Anexa Statul de Funcţii ;
- H.C.L.M.T.nr. 5/2012 – Anexa 2 – Organigrama .

